ബിആര്സി സ്പെഷല് കെയര് സെന്റര് പ്രവര്ത്തനങ്ങള്ക്കു തുടക്കമായി മുക്കം: സമഗ്ര ശിക്ഷ കേരളയുടെ ആഭിമുഖ്യത്തില് മാവൂര് ബിആര്സിയുടെ പരിധിയില്യിലുള്ള പഞ്ചായത്തുകളില് സ്പെഷല് കെയര് സെന്ററുകള് സജ്ജീകരിക്കുന്ന പ്രവര്ത്തനങ്ങള്ക്ക് തുടക്കമായി. പഞ്ചായത്ത് ചുമതലയുള്ള സ്പെഷല് എഡ്യൂക്കേറ്റര്മാരുടെ നേതൃത്വത്തില് ഓരോകുട്ടിക്കും അനുയോജ്യമായ രീതിയിലുള്ള വ്യക്തിഗത വിദ്യാഭ്യാസ പരിപാടി തയാറാക്കി പഠന പിന്തുണ ഉറപ്പാക്കുകയും അനുയോജ്യമായ തെറാപ്പി പരിശീലനങ്ങള് ലഭ്യമാക്കുകയും ചെയ്യുന്നതാണ് പ്രവര്ത്തനരീതി. മാവൂര് ബിആര്സി തല ഉദ്ഘാടനം പന്നിക്കോട് ഓട്ടിസം സെന്ററില് ലിന്റോ ജോസഫ് എംഎല്എ നിര്വഹിച്ചു. കൊടിയത്തൂര് പഞ്ചായത്ത് പ്രസിഡന്റ് ഷംലൂലത്ത് അധ്യക്ഷത വഹിച്ചു. പഞ്ചായത്ത് ക്ഷേമകാര്യ സ്റ്റാന്ഡിംഗ് കമ്മിറ്റി ചെയര്മാന് എം.ടി. റിയാസ്, ബ്ലോക്ക് പഞ്ചായത്ത് അംഗം എന്.കെ. നദീറ, വാര്ഡ് അംഗം ശിഹാബ് മാട്ടുമുറി, മാവൂര് ബിപിസി വി.ടി. ഷീബ, എം. മന്സൂര്, എല്.കെ. അഖില് കുമാര് തുടങ്ങിയവര് പ്രസംഗിച്ചു.